钦定古今图书集成/明伦汇编/氏族典/第375卷 > 《凌迪知万姓统谱》 > 董班
## 钦定古今图书集成/明伦汇编/氏族典/第375卷 > 《凌迪知万姓统谱》 > 董班

按《后汉书李固传》：“梁冀畏固名德，诛之。露固尸于四
衢，令有敢临者加其罪。南阳人董班往哭固而殉，尸
不肯去。太后怜之，乃听得襚敛归葬。班由此显名，三
公并辟，班遂隐身，莫知所归。”〈注〉《楚国先贤传》曰：“班字
季，宛人。少游太学，宗事李固，才高行美，不交非类。尝
耦耕泽畔，恶衣疏食。闻固死，星行奔赴，哭泣尽哀。司
隶察状奏闻，天子释而不罪。班遂守尸，积十日不去。
桓帝嘉其义烈，听许送丧到汉中，赴葬毕而还。”